Diari Oficial de la Generalitat Valenciana


Sumari del DOGV 8831, del 10-06-2020 (2020/4208)

RESOLUCIÓ núm. 191/2020, de 5 de juny, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball número 17 de la relació de llocs de treball de l'Agència, cap de la Unitat de Suport i Perícia (exp. LD 1/2020).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8831

Data del DOGV
:   10-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4208


Data del document
:   05-06-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ núm. 191/2020, de 5 de juny, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es declara deserta la convocatòria del procediment de provisió, pel sistema de lliure designació, del lloc de treball número 17 de la relació de llocs de treball de l'Agència, cap de la Unitat de Suport i Perícia (exp. LD 1/2020). [2020/4208]  
  
Mitjançant la Resolució número 26, de 7 febrer de 2020, del director de l'Agència Valenciana Antifrau, es convoca la provisió pel sistema de lliure designació, dels llocs de treball número 7, 14, 15, 16 i 17, amb la denominació respectiva de cap del Servei de Suport i Perícia, cap de la Unitat d'Anàlisi i Investigació I, cap de la Unitat d'Anàlisi i Investigació II, cap de la Unitat d'Anàlisi i Investigació III i cap de la Unitat de Suport i Perícia, i s'aproven les bases que regeixen la convocatòria número 1/2020, publicada en el DOGV núm. 8742, de 18 de febrer de 2020.  
Consta en l'expedient 2020/C06\_01/000004 l'informe preceptiu i vinculant emés per la cap de l'Àrea d'Administració, Recursos Humans i Gestió Econòmica de l'Agència, en data 18 de maig de 2020, sobre el compliment dels requisits per part de les persones participants en la convocatòria per a la provisió definitiva, pel sistema de lliure designació, del lloc de treball número 17, amb la denominació de cap de la Unitat de Suport i Perícia.  
Finalitzada la fase potestativa d'entrevista a l'efecte de la comprovació dels mèrits al·legats i avaluació del contingut de l'estudi presentat, així com de les habilitats, actituds i aptituds de les persones aspirants en relació amb les tasques concretes per a desenvolupar, s'emet un informe-proposta de data 3 de juny de 2020, del director d'Anàlisi i Investigació, que queda incorporat a l'expedient, en el qual es conclou que no es considera que hi haja cap aspirant que dispose de la idoneïtat suficient per a complir les funcions pròpies del lloc, pel fet de no aconseguir-se el nivell de capacitats, competències i coneixement exigible per a l'acompliment del lloc de treball 17, cap de la Unitat de Suport i Perícia.  
Atenent el que es preveu en la base sisena de les quals regeixen la convocatòria, en la qual, en relació a la resolució de la convocatòria del procediment de selecció, s'indica que la persona titular de la direcció de l'Agència resoldrà, de conformitat amb el que s'estableix en l'article 102.3 de l'LOGFPV, bé l'adjudicació a la persona que considere més idònia per a l'acompliment del lloc de treball convocat, o que es declare desert, fins i tot si hi ha personal que reunisca els requisits exigits, si considerara que cap és idoni per a exercir-lo.  
De conformitat amb el que es disposa en l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i en concret en la base sisena de les que regeixen la convocatòria, així com en virtut de les funcions atribuïdes per la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i per l'article 13.1.d del Reglament de 27 de juny de 2019 de funcionament i règim interior de l'Agència (DOGV núm. 8582, de 2.07.2019), resolc:  
  
Primer  
Declarar deserta la convocatòria del procediment de provisió, pel sistema de lliure designació, del lloc vacant de naturalesa funcionarial número 17, cap de la Unitat de Suport i Perícia, de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, pels motius que queden recollits en la part dispositiva d'aquesta resolució.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
  
Contra la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant del jutjat contenciós administratiu corresponent, en el termini de dos mesos, d'acord amb les previsions dels articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 5 de juny de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.